Εξωδικαστικός μηχανισμός ρύθμισης οφειλών
Ένταξη στο καθεστώς εξωδικαστικού μηχανισμού ρύθμισης οφειλών (ν.4738/2020)
Αίτηση εξωδικαστικού μηχανισμού ρύθμισης οφειλών
Η αίτηση υποβάλλεται απο τον οφειλέτη, καθώς και απο σύμβουλο (για λογαριασμό του οφειλέτη), σύζυγο, εξαρτώμενο μέλος ή συνοφειλέτη.
Κάθε φυσικό ή νομικό πρόσωπο με πτωχευτική ικανότητα μπορεί να υποβάλει αίτηση για εξωδικαστική ρύθμιση οφειλών. Νομικό πρόσωπο ιδιωτικού δικαίου που δεν επιδιώκει οικονομικό σκοπό, αλλά ασκεί οικονομική δραστηριότητα, μπορεί να υποβάλει αίτηση για εξωδικαστική ρύθμιση οφειλών
Εξαιρούνται: α) οι πάροχοι επενδυτικών υπηρεσιών και τα υποκαταστήματα αλλοδαπών παρόχων επενδυτικών υπηρεσιών που λειτουργούν στην Ελλάδα β) οι Οργανισμοί Συλλογικών Επενδύσεων σε Κινητές Αξίες (ΟΣΕΚΑ) και οι Οργανισμοί Εναλλακτικών Επενδύσεων (ΟΕΕ), καθώς και οι διαχειριστές τους γ) τα πιστωτικά και χρηματοδοτικά ιδρύματα, καθώς και τα υποκαταστήματα αλλοδαπών πιστωτικών ή χρηματοδοτικών ιδρυμάτων που λειτουργούν στην Ελλάδα δ) οι ασφαλιστικές ή αντασφαλιστικές επιχειρήσεις.
Η υποβολή αίτησης για υπαγωγή στη διαδικασία εξωδικαστικής ρύθμισης οφειλών δεν επιτρέπεται εφόσον: α) το σύνολο των οφειλών σε χρηματοδοτικούς φορείς, στο Δημόσιο και στους φορείς Κοινωνικής Ασφάλισης δεν υπερβαίνει το ποσό των δέκα χιλιάδων (10.000) ευρώ, β) ο αιτών έχει υποβάλει αίτηση ενώπιον του αρμόδιου δικαστηρίου για την επικύρωση συμφωνίας εξυγίανσης ή για την κήρυξή του σε πτώχευση ή για υπαγωγή στη διαδικασία του ν. 3588/2007 (Α΄ 153) ή του ν. 3869/2010 (Α΄ 130) ή του ν. 4605/2019 (Α΄ 52) ή του ν. 4469/2017 (Α΄ 62), εκτός εάν έχει υπάρξει έγκυρη παραίτησή του από τις εν λόγω διαδικασίες, μέχρι την ημερομηνία υποβολής της αίτησης για υπαγωγή στη διαδικασία εξωδικαστικής ρύθμισης οφειλών, γ) ο αιτών έχει τεθεί σε λύση ή εκκαθάριση, δ) έχει εκδοθεί οριστική απόφαση υπαγωγής σε μία από τις αναφερόμενες στην περ. β΄ διαδικασίες ή στη διαδικασία του άρθρου 68 του ν. 4307/2015, ή έχει συζητηθεί ενώπιον του αρμόδιου δικαστηρίου η αίτηση υπαγωγής του στις παραπάνω διαδικασίες και εκκρεμεί η έκδοση δικαστικής απόφασης ή δεν έχουν παρέλθει δεκαπέντε (15) τουλάχιστον μήνες από την απόφαση υπαγωγής ή δεν έχουν παρέλθει τουλάχιστον δώδεκα (12) μήνες από την με οποιοδήποτε τρόπο ολοκλήρωση διαδικασίας του παρόντος Κεφαλαίου Α΄ ή ε) εα) οιοδήποτε φυσικό πρόσωπο, καθώς και κάθε πρόσωπο εντεταλμένο στη διαχείριση νομικού προσώπου από τον νόμο ή από ιδιωτική βούληση ή με δικαστική απόφαση, και ιδίως αυτό που φέρει την ιδιότητα του προέδρου ή του διευθύνοντος συμβούλου ή του διαχειριστή ή του εταίρου, έχει καταδικαστεί με αμετάκλητη απόφαση για ένα από τα ακόλουθα αδικήματα: i) φοροδιαφυγή, ii) νομιμοποίηση εσόδων από παράνομες δραστηριότητες, υπεξαίρεση, εκβίαση, πλαστογραφία, δωροδοκία, δωροληψία, λαθρεμπορία, καταδολίευση δανειστών, χρεοκοπία, ή απάτη, σε βαθμό κακουργήματος. Στην περίπτωση της απάτης, αν ο παθών είναι το Δημόσιο ή Φορέας Κοινωνικής Ασφάλισης, αρκεί η καταδίκη σε βαθμό πλημμελήματος, εβ) ειδικά επί νομικών προσώπων, η ποινική καταδίκη των προσώπων της υποπερ. εα΄ πρέπει να αφορά αξιόποινη πράξη που τελέστηκε στο πλαίσιο της δραστηριότητας του νομικού προσώπου που αιτείται την ένταξή του στη διαδικασία εξωδικαστικής ρύθμισης οφειλών, στ) ο οφειλέτης, ο οποίος έχει εξυπηρετούμενες ή ενήμερες οφειλές προς το σύνολο των πιστωτών του, δεν επικαλείται γεγονότα από τα οποία να προκύπτει η επιδείνωση της οικονομικής του κατάστασης σε ποσοστό είκοσι τουλάχιστον τοις εκατό (20%). Η επιδείνωση της παρούσας μπορεί να οφείλεται είτε στη μείωση των εισοδημάτων του είτε στην αύξηση των δαπανών του.
Στο πεδίο εφαρμογής του παρόντος δεν υπάγονται απαιτήσεις από ανακτήσεις κρατικών ενισχύσεων λόγω παραβίασης της Συνθήκης για τη Λειτουργία της Ευρωπαϊκής Ένωσης (ΣΛΕΕ), σύμφωνα με την παρ. 6 του άρθρου 3 του ν.δ. 356/1974 (Α΄ 90), οφειλές από τελωνειακούς δασμούς της Ευρωπαϊκής Ένωσης που αποτελούν έσοδό της και αποδίδονται στον ευρωπαϊκό προϋπολογισμό και οφειλές προς αλλοδαπό Δημόσιο.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά τον εξωδικαστικό μηχανισμό ρύθμισης οφειλών σε χρηματοδοτικούς φορείς, σε δημόσιο τομέα και σε φορείς κοινωνικής ασφάλισης.
Το πιστοποιητικό βεβαιώνει και πιστοποιεί τη δικαστική φερεγγυότητα μίας επιχείρησης, προκειμένου αυτή να μπορεί να συμμετέχει σε δημόσιο διαγωνισμό, να μπορεί να λαμβάνει δάνεια και να μπορεί να συνάπτει επιχειρηματικές σχέσεις ή για κάθε άλλη συναφή με τη δικαστική φερεγγυότητα νόμιμη χρήση.
Αντίγραφο Ποινικού Μητρώου Δικαστικής Χρήσης
Το Ενιαίο Πιστοποιητικό Δικαστικής Φερεγγυότητας, υποβάλλεται υποχρεωτικά στην ηλεκτρονική πλατφόρμα το αργότερο εντός τριών (3) μηνών από την οριστική υποβολή της αίτησης του άρθρου 8 του ν. 4738/2020. Αν ο οφειλέτης δεν υποβάλει το Ενιαίο Πιστοποιητικό Δικαστικής Φερεγγυότητας εντός της προθεσμίας του προηγούμενου εδαφίου, η διαδικασία περατώνεται αυτοδικαίως ως άκαρπη, ενώ, σε περίπτωση που έχει συναφθεί σύμβαση αναδιάρθρωσης οφειλών, αυτή ανατρέπεται αυτοδικαίως και επέρχεται η απώλεια της ρύθμισης ως προς το σύνολο των πιστωτών σύμφωνα με την παρ. 2 του άρθρου 27 του ν. 4738/2020 και το άρθρο 10 της υπ’ αρ. 66468/2021 κοινής υπουργικής απόφασης (Β’ 2484).
Υποβολή αίτησης στην ηλεκτρονική πλατφόρμα εξωδικαστικού μηχανισμού ρύθμισης οφειλών (ν.4738/2020)
Η αίτηση αξιολογείται από τους χρηματοδοτικούς φορείς που υποβάλλουν, μέσω της Πλατφόρμας, πρόταση αναδιάρθρωσης των οφειλών. Εάν υπάρξει συναίνεση στην πρόταση, συνάπτεται η σύμβαση αναδιάρθρωσης με τους πιστωτές. Η συναίνεση του Δημοσίου και των Φορέων Κοινωνικής Ασφάλισης παρέχεται υπό προϋποθέσεις αυτοματοποιημένα. H αίτηση υποβάλλεται τόσο από τον αοφειλέτη, όσο και από αυτούς που έχει συμπεριλάβει: σύζυγος ή εξαρτώμενο μέλος ή συνοφειλέτης.
Τροποποίηση του περιεχομένου της αίτησης και του καταλόγου των στοιχείων, εγγράφων και δικαιολογητικών των άρθρων 9 και 10 του ν. 4738/2020 (Α’ 207) στο πλαίσιο του εξωδικαστικού μηχανισμού του Κεφαλαίου Α’ του Μέρους Δευτέρου του Βιβλίου πρώτου
Τροποποίηση της υπό στοιχεία 76219 ΕΞ 2021 κοινής απόφασης των Υπουργών Οικονομικών, Ψηφιακής Διακυβέρνησης-Επικρατείας «Καθορισμός των τεχνικών λεπτομερειών που αποτελούν τις λειτουργικές προδιαγραφές της ηλεκτρονικής πλατφόρμας εξωδικαστικού μηχανισμού ρύθμισης οφειλών του ν. 4738/2020 “Ρύθμιση οφειλών και παροχή δεύτερης ευκαιρίας και άλλες διατάξεις” (Α’ 207)» (Β’ 2817).
Τροποποίηση της υπό στοιχεία 67360 ΕΞ 2021 απόφασης των Υπουργών Οικονομικών - Ανάπτυξης και Επενδύσεων - Εργασίας και Κοινωνικών Υποθέσεων «Ρύθμιση τεχνικών και λεπτομερειακών θεμάτων της διαδικασίας διαπραγμάτευσης στο πλαίσιο του εξωδικαστικού μηχανισμού του Κεφαλαίου Α’ του Μέρους Δευτέρου του Βιβλίου πρώτου ν. 4738/2020 (Α’ 207)» (Β’ 2499).
α) Ενσωμάτωση στην ελληνική νομοθεσία διατάξεων των Οδηγιών (ΕΕ) 2017/2455, (ΕΕ) 2019/1995 και (ΕΕ) 2018/1910 όσον αφορά υποχρεώσεις που απορρέουν από τον φόρο προστιθέμενης αξίας για παροχές υπηρεσιών και πωλήσεις αγαθών εξ αποστάσεως και σχετικές ρυθμίσεις - β) Τροποποιήσεις του ν. 4649/2019 «Πρόγραμμα παροχής εγγύησης σε τιτλοποιήσεις πιστωτικών ιδρυμάτων» (Α ́ 206), βάσει της υπό στοιχεία C (2021) 2545/9.4.2021 (2021/N) εγκριτικής απόφασης της Ευρωπαϊκής Επιτροπής για παράταση του προγράμματος «ΗΡΑΚΛΗΣ» - γ) Διατάξεις για τη ρύθμιση οφειλών και την παροχή δεύτερης ευκαιρίας - Τροποποιήσεις του ν. 4738/2020 και λοιπές διατάξεις - δ) Λοιπές επείγουσες διατάξεις αρμοδιότητας Υπουργείων Ανάπτυξης και Επενδύσεων, Εθνικής Άμυνας, Πολιτισμού και Αθλητισμού, Υποδομών και Μεταφορών.
Καθορισμός του περιεχομένου της σύμβασης στην οποία υποχρεούνται να προσχωρήσουν οι χρηματοδοτικοί φορείς προκειμένου να δικαιούνται να καταστούν συμμετέχοντες πιστωτές, στο πλαίσιο της διαδικασίας του εξωδικαστικού μηχανισμού ρύθμισης οφειλών του Κεφ. Α ́ του Δεύτερου Μέρους του Πρώτου Βιβλίου (άρθρα 5-30) του ν. 4738/2020.
Καθορισμός των τεχνικών λεπτομερειών που αποτελούν τις λειτουργικές προδιαγραφές της ηλεκτρονικής πλατφόρμας εξωδικαστικού μηχανισμού ρύθμισης οφειλών του ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (Α’ 207)
Τροποποίηση του περιεχομένου της αίτησης και του καταλόγου των στοιχείων, εγγράφων και δικαιολογητικών των άρθρων 9 και 10 του ν. 4738/2020 (Α’ 207) στο πλαίσιο του εξωδικαστικού μηχανισμού του Κεφαλαίου Α’ του Μέρους Δευτέρου του Βιβλίου πρώτου.
Ρύθμιση τεχνικών και λεπτομερειακών θεμάτων της διαδικασίας διαπραγμάτευσης στο πλαίσιο του εξωδικαστικού μηχανισμού του Κεφαλαίου Α του Μέρους Δευτέρου του Βιβλίου πρώτου ν. 4738/2020 (Α ́ 207)
Διαδικασία επιβεβαίωσης της βιωσιμότητας ή φερεγγυότητας του οφειλέτη, κατά περίπτωση, και διαδικασίας κατάρτισης της διμερούς σύμβασης αναδιάρθρωσης
Ρύθμιση οφειλών και παροχή δεύτερης ευκαιρίας και άλλες διατάξεις.
Βελτιώσεις στην εξωδικαστική ρύθμιση οφειλών -Συνέπειες αίτησης για εξωδικαστική ρύθμιση οφειλών - Αναστολή διαδικασίας Κώδικα Δεοντολογίας Τραπεζών - Σύμβαση αναδιάρθρωσης και προθεσμία υπογραφής - Δικαίωμα διαμεσολάβησης - Αναστολή αναγκαστικής εκτέλεσης μετά από αίτηση εξωδικαστικής επίλυσης οφειλών - Απαλλαγή από ευθύνη κατά τη σύναψη σύμβασης αναδιάρθρωσης -Συμμετοχή Δημοσίου και Φορέων Κοινωνικής Ασφάλισης στις συμβάσεις αναδιάρθρωσης οφειλών, κανόνες και περιορισμοί - Ηλεκτρονική πλατφόρμα εξωδικαστικής ρύθμισης οφειλών - Μεταβατικές διατάξεις -
Τροποποίηση της υπό στοιχεία 67360 ΕΞ 2021 απόφασης των Υπουργών Οικονομικών-Ανάπτυξης και Επενδύσεων- Εργασίας και Κοινωνικών Υποθέσεων «Ρύθμιση τεχνικών και λεπτομερειακών θεμάτων της διαδικασίας διαπραγμάτευσης στο πλαίσιο του εξωδικαστικού μηχανισμού του Κεφαλαίου Α’ του Μέρους Δευτέρου του Βιβλίου πρώτου ν. 4738/2020 (Α’ 207)» (Β’ 2499).
Τροποποίηση της υπό στοιχεία 66468 ΕΞ 2021 απόφασης των Υπουργών Οικονομικών - Εργασίας και Κοινωνικών Υποθέσεων «Διαδικασία επιβεβαίωσης της βιωσιμότητας ή φερεγγυότητας του οφειλέτη, κατά περίπτωση, και διαδικασίας κατάρτισης της διμερούς σύμβασης αναδιάρθρωσης» (Β’ 2484).
Γενικές Διατάξεις Κώδικα Διοικητικής Διαδικασίας
Για την εκκίνηση της αίτησης εξωδικαστικής ρύθμισης οφειλών, ο χρήστης (Αιτών) εισέρχεται στην Πλατφόρμα μέσω του σχετικού συνδέσμου επιλέγοντας ρόλο «Αιτών». O χρήστης (Αιτών) ανακατευθύνεται σε κατάλληλα διαμορφωμένη σελίδα, όπου καλείται να καταχωρήσει τα διαπιστευτήρια (Όνομα χρήστη, Κωδικός) που χρησιμοποιεί για την είσοδό του στο TAXISnet
Ο αιτών: - συναινεί στην άρση τραπεζικού και φορολογικού απορρήτου (υποχρεωτική ενέργεια) - ελέγχει την ορθότητα των προσωπικών του στοιχείων που έχουν αντληθεί αυτόματα και συμπληρώνει το ΑΜΚΑ του - καταχωρεί και επιβεβαιώνει την ηλεκτρονική διεύθυνση αλληλογραφίας μέσω σχετικού μηχανισμού - εξουσιοδοτεί Σύμβουλο για να υποβάλλει την αίτηση εκ μέρους του (προαιρετικά) - ελέγχει την ορθότητα των στοιχείων συζύγου και/ή εξαρτωμένων μελών, συμπληρώνει τα στοιχεία που απαιτούνται και οριστικοποιεί τα μέλη (μόνο για Φυσικά Πρόσωπα)
Το στάδιο «Ανάκτηση στοιχείων από τρίτες πηγές», ολοκληρώνεται σε 15 ημέρες και κατά την διάρκειά του δεν επιτρέπεται η οποιαδήποτε παρέμβαση στην αίτηση. Κατά την διάρκεια του σταδίου, οι χρηματοδοτικοί φορείς, η ΑΑΔΕ και το ΚΕΑΟ αποστέλλουν στην πλατφόρμα στοιχεία που αφορούν τον αιτούντα (οφειλές, εισόδημα, περιουσία)
Ο αιτών: -επισκοπεί τα στοιχεία που έχουν αντληθεί αυτοματοποιημένα και έχει την δυνατότητα δημιουργίας αιτημάτων διόρθωσης προς τον εμπλεκόμενο φορέα σε περίπτωση εσφαλμένης/ελλιπούς άντλησης -προσθέτει επιπλέον στοιχεία που δεν έχουν αντληθεί ή διαγράφει στοιχεία που δεν ανήκουν πλέον στην κυριότητά του - προβαίνει σε αντιστοίχιση με τον μοναδικό κωδικό περιουσιακού στοιχείου που δηλώθηκε στην καρτέλα « Μοναδικοποίηση Περιουσιακών Στοιχείων» - συμπληρώνει όποιο τυχόν στοιχείο απαιτείται - επισυνάπτει απαιτούμενα έγγραφα & δικαιολογητικά - οριστικοποιεί την αίτησή του (εφόσον έχουν συνυποβάλλει σύζυγος & εξαρτώμενα μέλη)
Με βάση τα στοιχεία που έχουν αντληθεί και καταχωρηθεί, η Πλατφόρμα υπολογίζει με τη χρήση ειδικού υπολογιστικού εργαλείου - τα στοιχεία της Αρχικής Πρότασης - της Αντιπρότασης των Χρηματοδοτικών Φορέων - ποιος είναι ο Συντονιστής Πιστωτής - ποιος Πιστωτής πληροί τα κριτήρια πλειοψηφίας Μετά την οριστικοποίηση της αίτησης και σε περίπτωση που πληρούνται τα κριτήρια επιλεξιμότητας για Διμερή σύμβαση, το στάδιο της αίτησης μεταβάλλεται αυτόματα σε «Διμερής Σύμβαση μεταξύ Οφειλέτη και Δημοσίου». Μετά την οριστικοποίηση της αίτησης και σε περίπτωση που πληρούνται τα κριτήρια επιλεξιμότητας πολυμερούς σύμβασης, το στάδιο της αίτησης μεταβάλλεται αυτόματα σε «Αξιολόγηση Αίτησης από Συντονιστή Πιστωτή».
- Μετά την επεξεργασία της αίτησης και σε περίπτωση που πληρούνται τα κριτήρια επιλεξιμότητας πολυμερούς σύμβασης, το στάδιο της αίτησης μεταβάλλεται σε «Αξιολόγηση Αίτησης από Συντονιστή Πιστωτή». - Ο Συντονιστής Πιστωτής ενημερώνεται μέσω μηνύματος ηλεκτρονικού ταχυδρομείου να εισέλθει στην Πλατφόρμα και να ψηφίσει ιδανικά πρώτος, εντός δέκα (10) ημερών. - Η συμμετοχή του Συντονιστή Πιστωτή στη ψηφοφορία ως πρώτος κατά σειρά, δεν είναι υποχρεωτική και δεν περιορίζει τη δυνατότητα του Συντονιστή Πιστωτή να ψηφίσει μετά το πέρας των δέκα (10) ημερών
Σε περίπτωση που το χρονικό διάστημα δεν είναι επαρκές για την επίτευξη συμφωνίας ρύθμισης οφειλών, ο Πιστωτής ή/και ο Αιτών δύναται να καταχωρήσει αίτημα παράτασης της διαδικασίας, για διάστημα έως 1 μήνα. Πιο συγκεκριμένα, πρέπει να καταχωρήσει το επιθυμητό χρονικό διάστημα παράτασης και τη σχετική αιτιολογία. Για την συμφωνία παράτασης απαιτείται η συναίνεση του οφειλέτη και πλέον του 50% των συμμετεχόντων χρηματοδοτικών φορέων που έχουν ψηφίσει. Για τον υπολογισμό του ανωτέρω ποσοστού, δεν λαμβάνονται υπόψιν οι συμμετέχοντες πιστωτές οι οποίοι δεν δήλωσαν ρητά τη βούλησή τους για αποδοχή ή απόρριψη του αιτήματος παράτασης. Σε περίπτωση συναίνεσης ή απόρριψης του αιτήματος παράτασης, αποστέλλεται αντίστοιχο ενημερωτικό μήνυμα ηλεκτρονικού ταχυδρομείου στους συμμετέχοντες στην ψηφοφορία και στον αιτούντα.
Μετά την υπερψήφιση πρότασης, αναρτώνται στην ηλεκτρονική πλατφόρμα οι επιμέρους συμβάσεις ρύθμισης οφειλών ανά χρηματοδοτικό φορέα εντός δέκα (10) ημερών. Στις ανωτέρω συμβάσεις περιλαμβάνονται οι όροι αποπληρωμής σύμφωνα με την εγκριθείσα πρόταση, ή οι τυχόν ειδικοί όροι ρύθμισης που ο χρηματοδοτικός φορέας έχει γνωστοποιήσει μέσω της πλατφόρμας. Μετά την ολοκλήρωση της ανάρτησης όλων των συμβάσεων αναδιάρθρωσης στην ηλεκτρονική πλατφόρμα, αυτές τίθενται ως ολοκληρωμένο και αδιαίρετο σύνολο στην κρίση του οφειλέτη.
Ο αιτών μεταβαίνει στην αίτησή του προκειμένου να επισκοπήσει την Σύμβαση Αναδιάρθρωσης που του έχει προταθεί και στη συνέχεια να την αποδεχθεί ή να την απορρίψει εντός δέκα (10) ημερολογιακών ημερών. Δεν είναι δυνατή η αξιολόγηση πρότασης με το ρόλο του Συμβούλου καθώς η αποδοχή εκ μέρους του οφειλέτη ισοδυναμεί με υπογραφή της σύμβασης. Στις περιπτώσεις που η σύμβαση αναδιάρθρωσης αφορά Αιτούντα - Νομικό Πρόσωπο, ο Αιτών μεταβαίνει στην αίτησή του προκειμένου να την επισκοπήσει και στη συνέχεια δηλώνει τα Φυσικά Πρόσωπα που νόμιμα εκπροσωπούν την εταιρεία. Τα εν λόγω Φυσικά Πρόσωπα που θα δηλωθούν από τον αιτούντα ως Εκπρόσωποι θα πρέπει να αποδεχτούν ή να απορρίψουν την προτεινόμενη σύμβαση αναδιάρθρωσης εντός δέκα (10) ημερολογιακών ημερών. Σημειώνεται ότι η σύμβαση αναδιάρθρωσης (στις περιπτώσεις που η σύμβαση αναδιάρθρωσης αφορά Αιτούντα - Νομικό Πρόσωπο) θα πρέπει να γίνει αποδεκτή από το σύνολο των Εκπροσώπων προκειμένου να προχωρήσει η αίτηση σε επόμενο στάδιο. Στην περίπτωση που έστω και ένας από τους νόμιμους Εκπροσώπους απορρίψει τη σύμβαση αναδιάρθρωσης η αίτηση μεταβαίνει σε στάδιο «Ολοκλήρωση αίτησης» με λόγο ολοκλήρωσης «Άκαρπη περαίωση / Απορριφθείσα».
Σε περίπτωση απόρριψης της πρότασης αναδιάρθρωσης από τον χρήστη (Αιτών), η αίτηση μεταβαίνει σε στάδιο «Ολοκλήρωσης Αίτησης» με λόγο ολοκλήρωσης «Άκαρπη περαίωση / Απορριφθείσα» Σε περίπτωση Νομικού Προσώπου, αν έστω και ένας από τους νόμιμους Εκπροσώπους απορρίψει τη σύμβαση αναδιάρθρωσης η αίτηση μεταβαίνει σε στάδιο «Ολοκλήρωση αίτησης» με λόγο ολοκλήρωσης «Άκαρπη περαίωση / Απορριφθείσα». Επίσης, στην περίπτωση που έστω και ένας Εκπρόσωπος δεν εισέλθει στην Πλατφόρμα για την αποδοχή / απόρριψη της Σύμβασης Αναδιάρθρωσης και παρέλθει το διάστημα των δέκα (10) ημερολογιακών ημερών, τότε η πρόταση αναδιάρθρωσης λαμβάνεται υπόψη ως μη αποδεκτή / απορριπτέα από τον συγκεκριμένο Εκπρόσωπο. Ως εκ τούτου, η αίτηση μεταβαίνει σε στάδιο «Ολοκλήρωση αίτησης» με λόγο ολοκλήρωσης «Άκαρπη περαίωση / Απορριφθείσα».
Σε περίπτωση συμφωνίας μεταξύ πιστωτών και οφειλέτη κι εφόσον ικανοποιούνται οι προϋποθέσεις για ρύθμιση οφειλών Δημοσίου, ο χρήστης Πιστωτής Δημοσίου εισέρχεται στην αίτηση και επισκοπεί τις διαθέσιμες προτάσεις. Σε περίπτωση που ικανοποιούνται οι προϋποθέσεις της τεκμαιρόμενης συναίνεσης για την αποδοχή σύμβασης από Δημόσιο και Φορείς Κοινωνικής Ασφάλισης, δεν απαιτείται οποιαδήποτε περαιτέρω ενέργεια από τις αρμόδιες υπηρεσίες και η αποδοχή της συμφωνίας συνάγεται από την άπρακτη πάροδο δεκαπέντε (15) εργάσιμων ημερών, από την γνωστοποίηση της συμφωνίας.
Ο χρήστης Πιστωτής Δημοσίου επισκοπεί την αίτηση και επιβεβαιώνει ότι πληροί τους όρους για διμερή ρύθμιση μεταξύ οφειλέτη και δημοσίου. Η υποβολή της πρότασης από τους φορείς του Δημοσίου πραγματοποιείται εντός προθεσμίας πενήντα πέντε (55) ημερολογιακών ημερών κατ’ ανώτατο όριο
Σε περίπτωση που οφειλέτης δεν πληροί τους όρους, η διαδικασία περαιώνεται ως άκαρπη και η αίτηση του οφειλέτη θεωρείται ως απορριφθείσα και ενημερώνονται σχετικά όλοι οι εμπλεκόμενοι
Ο Αιτών εισέρχεται στην Πλατφόρμα και επισκοπεί την πρόταση του / των Φορέων του Δημοσίου. Σε σχετικό πεδίο δηλώνει τη συμφωνία / διαφωνία του με την πρόταση του κάθε φορέα εντός πέντε (5) ημερολογιακών ημερών. Η διαδικασία ολοκληρώνεται με την αξιολόγηση του συνόλου των προτάσεων. Σε περίπτωση αποδοχής το στάδιο μεταβάλλεται σε Διμερής Διαδικασία-Επιτυχής διαπραγμάτευση
Σε περίπτωση απόρριψης της πρότασης αναδιάρθρωσης από τον χρήστη (Αιτών), η αίτηση μεταβαίνει σε στάδιο «Ολοκλήρωσης Αίτησης» με λόγο ολοκλήρωσης «Άκαρπη περαίωση / Απορριφθείσα»
Στις περιπτώσεις περαίωσης της διαδικασίας εξωδικαστικής ρύθμισης ως άκαρπης όσον αφορά τους χρηματοδοτικούς φορείς και κατάρτισης διμερούς σύμβασης αναδιάρθρωσης οφειλών, σε σχέση με τις οφειλές προς τους χρηματοδοτικούς φορείς, ο οφειλέτης δύναται, εντός δέκα (10) ημερολογιακών ημερών από την άνω περαίωση της διαδικασίας, να καταθέσει αίτημα υποβολής σε διαμεσολάβηση. Εφόσον το αίτημα αυτό γίνει δεκτό από την πλειοψηφία των χρηματοδοτικών φορέων ως προς την αξία των σχετικών απαιτήσεων που αφορά, την ευθύνη διαμεσολάβησης μπορεί να αναλάβει οποιοσδήποτε διαπιστευμένος μεσολαβητής του ν. 4640/2019 (Α’ 190), όπως εκάστοτε ισχύει. Σε κάθε άλλη περίπτωση την ευθύνη αναλαμβάνει διαπιστευμένος μεσολαβητής, ο οποίος διαθέτει επιπλέον έγγραφο ότι έχει ολοκληρώσει ειδική εκπαίδευση σε χρηματοοικονομική διαμεσολάβηση. Σε περίπτωση που, παρά την παρέλευση εξήντα (60) ημερών από την ημερομηνία υποβολής του αιτήματος, δεν έχει επιτευχθεί η υπογραφή συμφωνίας αναδιάρθρωσης μεταξύ των πιστωτών και του οφειλέτη, τότε η διαδικασία θεωρείται λήξασα
Σε περίπτωση απόρριψης της πρότασης αναδιάρθρωσης πολυμερούς διαπραγμάτευσης από τον Συντονιστή Πιστωτή, η αίτηση δεν μεταβαίνει για ψηφοφορία από τους υπόλοιπους πιστωτές και οδηγείται σε διμερή διαπραγμάτευση. Εγκριτής Πιστωτή Εξωδικαστικού Μηχανισμού: https://keyd.gsis.gr/dsae/iif/faces/pages/index.xhtml?userRole=p
Σε περίπτωση απόρριψης της πρότασης αναδιάρθρωσης πολυμερούς διαπραγμάτευσης από τους λοιπούς πιστωτές, η αίτηση οδηγείται σε διμερή διαπραγμάτευση Εγκριτής Πιστωτή Εξωδικαστικού Μηχανισμού: https://keyd.gsis.gr/dsae/iif/faces/pages/index.xhtml?userRole=p
Οι Πιστωτές συμμετέχουν στην ψηφοφορία και δηλώνουν αν συμφωνούν με κάποια από τις προτάσεις που έχουν επισκοπήσει (την πρόταση υπολογιστικού εργαλείου, την Αντιπρόταση Πιστωτών ή την προαιρετική πρόταση Συντονιστή Πιστωτή) ή ότι δεν επιθυμούν να αποδεχθούν πρόταση. Με την καταχώρηση της ψήφου, αυτή εμφανίζεται στο σύνολο των Χρηματοδοτικών Φορέων που συμμετέχουν στη ψηφοφορία. Η ψηφοφορία διαρκεί μέχρι να προκύψουν τα ποσοστά πλειοψηφίας ή μέχρι να παρέλθει χρονικό διάστημα είκοσι (20) ημερών. Εγκριτής Πιστωτή Εξωδικαστικού Μηχανισμού: https://keyd.gsis.gr/dsae/iif/faces/pages/index.xhtml?userRole=p
Αλληλεπίδραση λογισμικών (διαλειτουργικότητα)
ΝΕΟΣ Οδηγός χρήσης (Αιτών) Μέρος Α΄ (Δημιουργία-Συμπλήρωση αίτησης) Σελ. 4-5
ΝΕΟΣ Οδηγός χρήσης (Αιτών) Μέρος Α΄ (Δημιουργία-Συμπλήρωση αίτησης) Σελ. 5-18
ΝΕΟΣ Οδηγός χρήσης (Αιτών) Μέρος Α΄ (Δημιουργία-Συμπλήρωση αίτησης) Σελ. 18-58 και ΝΕΟΣ Οδηγός χρήσης (Αιτών) Μέρος B ΄(Συμπλήρωση και Οριστική υποβολή αίτησης) Σελ. 4-36
ΝΕΟΣ Οδηγός χρήσης (Αιτών) Μέρος B ΄(Συμπλήρωση και Οριστική υποβολή αίτησης) Σελ. 36-38
Οδηγός χρήσης OCW (Πιστωτής - Δημόσιος Φορέας)
ΝΕΟΣ Οδηγός χρήσης (Αιτών) Μέρος Γ’ (Αξιολόγηση Αίτησης από Οφειλέτη: Αποδοχή/Απόρριψη Σύμβασης Αναδιάρθρωσης, Διαδικασία Διαμεσολάβησης, Αίτημα Παράτασης, Διαχειριστής Αφερεγγυότητας) Σελ. 28-30
ΝΕΟΣ Οδηγός χρήσης (Αιτών) Μέρος Γ’ (Αξιολόγηση Αίτησης από Οφειλέτη: Αποδοχή/Απόρριψη Σύμβασης Αναδιάρθρωσης, Διαδικασία Διαμεσολάβησης, Αίτημα Παράτασης, Διαχειριστής Αφερεγγυότητας) Σελ. 4-26
Η αίτηση οδηγείται στο στάδιο της Ολοκλήρωσης με λόγο ολοκλήρωσης: Επιτυχία / Σύμβαση αναδιάρθρωσης πολυμερούς
ΝΕΟΣ Οδηγός χρήσης (Αιτών) Μέρος Γ’ (Αξιολόγηση Αίτησης από Οφειλέτη: Αποδοχή/Απόρριψη Σύμβασης Αναδιάρθρωσης, Διαδικασία Διαμεσολάβησης, Αίτημα Παράτασης, Διαχειριστής Αφερεγγυότητας) Σελ. 27-28
Εκκίνηση Αίτησης Εξωδικαστικού Μηχανισμού Ρύθμισης Οφειλών
Συμπλήρωση της αίτησης / Οριστική υποβολή
Αξιολόγηση από Συντονιστή Πιστωτή / Πολυμερής διαπραγμάτευση
Αξιολόγηση από Συντονιστή Πιστωτή / Πολυμερής διαπραγμάτευση / Απόρριψη
Αξιολόγηση από Λοιπούς Πιστωτές / Πολυμερής Διαπραγμάτευση
Αξιολόγηση από Λοιπούς Πιστωτές / Πολυμερής Διαπραγμάτευση / Απόρριψη
Αξιολόγηση από Οφειλέτη / Πολυμερής διαπραγμάτευση / Αποδοχή πρότασης
Αξιολόγηση από Οφειλέτη / Πολυμερής διαπραγμάτευση / Απόρριψη πρότασης
Αξιολόγηση από Φορείς Δημοσίου / Πολυμερής Διαπραγμάτευση / Επιτυχία - Σύμβαση αναδιάρθρωσης πολυμερούς
Διμερής Σύμβαση μεταξύ Οφειλέτη και Δημοσίου
Διμερής Σύμβαση μεταξύ Οφειλέτη και Δημοσίου / Απόρριψη
Διμερής Διαδικασία – Αξιολόγηση από Οφειλέτη / Αποδοχή πρότασης
Διμερής Διαδικασία – Αξιολόγηση από Οφειλέτη / Απόρριψη πρότασης
ΕΓΔΙΧ / Εξωδικαστικός Μηχανισμός Ρύθμισης Οφειλών (240 – 420 δόσεις)
Οδηγός Χρήσης Ηλεκτρονικής Πλατφόρμας Εξωδικαστικής Ρύθμισης Οφειλών